7 मार्च को होगा विधानसभा का घेराव: गुप्ता
राज्यसरकारकी जनविरोधी नीतियों के खिलाफ आगामी 7 मार्च को हरियाणा प्रदेश कांग्रेस कमेटी के अध्यक्ष अशोक तंवर के नेतृत्व में विधानसभा का घेराव किया जाएगा। लोक संपर्क एवं कष्ट निवारण समिति के पूर्व सदस्य सचिन गुप्ता ने कहा कि केन्द्र एवं प्रदेश की भाजपा सरकार अपना जनाधार खो चुकी है। भाजपा सरकार की जनविरोधी नीतियों से आम जनता के साथ साथ कर्मचारी, किसान मजदूर सभी वर्ग परेशान है। सत्ता में आने से पहले बड़े बड़े वादे करने वाली इस सरकार से खुद इनके विधायक खिलाफ हो गए हैं। मौके पर आईटी सैल के ब्लॉक प्रधान सोनू रापड़ी, सस्वतीनगर के प्रधान रजत कश्यप, उपाध्यक्ष परमजीत बकाना, करनैल सिंह, धर्मपाल रापड़ी, रवि नगला साधान, पूर्व पंच महेश सिडाना, श्रेय गुप्ता, दीपक अरोड़ा, नरेश वाल्मीकि, गुरदेव भी मौजूद थे।
awa_Deva hin_Deva